O‘z stadionlarini to‘ldirish borasida “Real” va “Barselona” Yevropada kuchli 10 talikka ham kira olmadi

Yevropada futbol muxlislarining stadionlarga tashrifi havas qilsa arzigudek. Ayniqsa, Germaniya Bundesligasi klublari bu borada alohida maqtovga loyiq.

“Championat.asia” nashri muxlislarning stadionlarga tashrifi aks etgan statistikani taqdim etdi. Bunda stadionlarga muxlislar sig‘imi turlicha bo‘lgani uchun, har bir stadionning o‘rtacha to‘lishi birinchi planga olib chiqildi. Natijada Ispaniyaning ikki grandi — “Real” va “Barselona” 10 talikka ham kira olmadi.
Yo‘q, “Real” va “Barselona” ishtirokidagi o‘yirlarga muxlislar tashrifi ancha yaxshi. Shunchaki ularning stadioni sig‘imi anchagina katta bo‘lgani uchun, har doim ham to‘lmaydi. Angliyaning chempionlik uchun kurashmaydigan uch klubi esa bu borada ulardan ustunroq ekani ajablanarli.
Eng yaxshi va oldi klub bu borada “Bavariya”dir. 75 ming muxlis uchun mo‘ljallangan klub stadioni hamma o‘yinda 100 foizga to‘ladi. Bu borada Yevropaning biror-bir klubi myunxenliklar bilan raqobatlasha olmaydi.
Quyida stadionini eng yaxshi to‘ldirayotgan klublar, muxlislarning o‘rtacha tashrifi va bu bilan stadionning necha foizi to‘layotgani bilan tanishish mumkin.